อธิบดีกรมอนามัย แนะผู้ประกอบกอบเตรียมปฏิบัติตามคำแนะนำอย่างเคร่งครัด เพื่อลดความเสี่ยงการแพร่กระจายโรคโควิด-19 หลังผ่อนปรนมาตรการล็อกดาวน์
อธิบดีกรมอนามัย แนะผู้ประกอบกอบเตรียมปฏิบัติตามคำแนะนำอย่างเคร่งครัด เพื่อลดความเสี่ยงการแพร่กระจายโรคโควิด-19 หลังผ่อนปรนมาตรการล็อกดาวน์แพทย์หญิง พรรณพิมล วิปุลากร อธิบดีกรมอนามัย เปิดเผยถึงแนวทางการเตรียมความพร้อมของผู้ประกอบการ เพื่อรองรับการผ่อนปรนมาตรการล็อกดาวน์ ว่า ได้แบ่งมาตรการดำเนินการสำหรับผู้ประกอบการแต่ละประเภทความเสี่ยงไว้ 3 กลุ่ม ประกอบด้วย กลุ่มสีเขียว คือ สถานที่เปิดกลางแจ้ง ให้ผู้ใช้บริการสวมใส่หน้ากากอนามัย ปรับรูปแบบการจัดการให้มีการเว้นระยะห่าง ลดการสัมผัสระหว่างผู้ใช้บริการ เพิ่มความถี่ในการทำความสะอาด จัดให้มีที่ล้างมือ พร้อมกำหนดเส้นทางเข้าออกให้เหมาะสม กลุ่มสีเหลือง คือ สถานที่ปิดแต่ผู้ใช้บริการไม่ใกล้ชิดมาก กำจัดผู้รับบริการตามขนาดพื้นที่อย่างน้อย 4 ตารางเมตร/คน จัดให้มีระบบจัดการระบายอากาศอย่างเหมาะสม และให้มีการลงทะเบียนผู้ใช้บริการ กลุ่มสีแดง คือ สถานที่ปิด ผู้ใช้บริการแออัดหนาแน่น ยังให้ชะลอการเปิดบริการ ตาม พ.ร.ก. ฉุกเฉินทั้งนี้เพื่อให้ประชาชนเกิดความมั่นใจในการเข้าใช้บริการในสถานประกอบการที่ได้รับการผ่อนปรนมาตรการล็อกดาวน์ กระทรวงสาธารณสุข โดยกรมอนามัย ได้พัฒนาแอปพลิเคชัน Thaistopcovid แพลตฟอร์ม ซึ่งประชาชนสามารถตรวจสอบสถานประกอบการแต่ละแห่งที่ได้รับการผ่อนปรนว่าปฏิบัติตามมาตรการผ่อนปรนได้อย่างถูกต้องหรือไม่ ขณะที่ผู้ประกอบการสามารถประเมินตนเองได้จากแอปพลิเคชันดังกล่าว ตามเกณฑ์ที่กำหนด เพื่อเตรียมความพร้อมในการดำเนินการตามมาตรฐานต่างๆ ได้